b'\n_START_ARTICLE_\nKoronagraf\n_START_PARAGRAPH_\nKoronagraf er et teleskopisk utstyr som lager en kunstig solform\xc3\xb8rkelse\xc2\xa0ved \xc3\xa5 blokkere for solens blendende lys med en liten skive. Med koronagrafene kan astronomene studere solens omegn, noe som gj\xc3\xb8r det mulig \xc3\xa5 blant annet f\xc3\xb8lge de store skyene av elektrisk ladede partikler som slynges ut i forbindelse med utbrudd p\xc3\xa5 solen._NEWLINE_Det er vanskelig \xc3\xa5 konstruere en koronagraf som virker godt ved jordens overflate, fordi det er vanskelig \xc3\xa5 unng\xc3\xa5 spredt lys fra atmosf\xc3\xa6ren. Det kan imidlertid la seg gj\xc3\xb8re \xe2\x80\x93 det finne \xc3\xa9n p\xc3\xa5 Mauna Loa, en fjelltopp p\xc3\xa5 Hawaii. Man f\xc3\xa5r imidlertid langt bedre bilder hvis man observerer fra en satellitt utenfor jordens atmosf\xc3\xa6re.'